Käy, armaani...
Käy, armaani, nuoriin metsiin nyt,
 kun ne pihkantuoksussa herää,
 kevät-onnesta nyt sinä seppele tee,
 sinä valkeita kukkia kerää!

 Sinä valkeita unia kerää taas,
 sido kainon lempesi paulaa,
 vain hetken ne mahlat on makeimmat,
 purot kirkkaita lauluja laulaa!

 Käy, armaani, nuorten koivujen luo,
 ne jo hiirenkorvia avaa! –
 sinun valkea vartesi vavahtaa,
 sinun sielusi umput havaa...